Elizabeth Strout

Elizabeth Strout (født 6. januar 1956) er en amerikansk forfatter av skjønnlitteratur. 

Strout vokste opp i en mindre by i New Hampshire. Etter eksamen ved Bates College, tilbrakte hun et år i Oxford, England med jusstudier. I 1982 tok hun eksamen i både juss ved Syracuse University College of Law og i gerontologi ved Syracuse School of Social Work. Samme år ble hennes første fortelling publisert i magasinet New Letters.

Strout flyttet til New York der hun fortsatte å skrive fortellinger som ble publisert i litterære magasin, men også i Redbook og Seventeen. Hennes roman Amy and Isabelle ble i 2000 nominert til Orangeprisen og PEN/Faulkner Award. Hun har undervist i kreativt skriving ved Colgate University.

I 2009 ble Strout belønnet med Pulitzerprisen for skjønnlitteratur for Olive Kitteridge (2008), en novellesamling med sammenlenkede fortellinger om en kvinne og hennes nærmeste familie og venner ved Maines kyst.

Bibliografi 
 Amy and Isabelle (1998)
 Abide with Me (2006)
 Olive Kitteridge (2008)
 The Burgess Boys (2013)

Priser og utmerkelser 
 Bancarella-prisen 2010 for Olive Kitteridge
 Pulitzerprisen for skjønnlitteratur 2009 for Olive Kitteridge

Referanser

Eksterne lenker 
 
 
 

Forfattere fra USA
Pulitzer-vinnere innen skjønnlitteratur
Engelskspråklige forfattere
Personer fra Portland i Maine